7UP ยกเลิกลงทุนร้านกาแฟ “บิลเลี่ยน เวลเนส” เหตุไม่บรรลุข้อตกลง
บอร์ด 7UP ไฟเขียวยกเลิกเข้าลงทุนในธุรกิจร้านกาแฟ “บิลเลี่ยน เวลเนส” เหตุเจรจาตกลงกันไม่ได้
บอร์ด 7UP ไฟเขียวยกเลิกเข้าลงทุนในธุรกิจร้านกาแฟ “บิลเลี่ยน เวลเนส” เหตุเจรจาตกลงกันไม่ได้
29 เม.ย. 2565

บริษัท เซเว่น ยูทิลิตี้ส์ แอนด์ พาวเวอร์ จำกัด (มหาชน) หรือ 7UP เปิดเผยว่า ตามที่บริษัทฯ ได้รายงานสารสนเทศรายการได้มาซึ่งสินทรัพย์และการเป็นบริษัทย่อยใหม่ อันเนื่องมาจากการเข้าลงทุนใน บริษัท บิลเลี่ยน เวลเนส จำกัด (BWN) ผู้ประกอบธุรกิจร้านกาแฟตามมติที่ประชุมคณะกรรมการบริษัท ครั้งที่ 13/64 เมื่อวันที่ 15 ธ.ค.2564 ไปแล้วนั้น  เนื่องจากการเจรจาในรายละเอียดกับทางผู้ขายไม่สามารถบรรลุข้อตกลงกันได้ ที่ประชุมคณะกรรมการบริษัท ครั้งที่ 5/65 เมื่อวันที่ 28 เม.ย.2565 จึงได้มีมติให้ยกเลิกการเข้าลงทุนใน บริษัท บิลเลี่ยน เวลเนส จำกัด